Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 242

a) Az egyén (az ember), a tudomány, a technika és a társadalom kapcsolata 1 óra A tudomány, a technika, a társadalom fejlődésének kapcsolata, valamint az ember (egyén) szerepe e kapcsolatokban. Három szókártya, három fogalom: tudomány, technika, társadalom. A tanulók önállóan próbálják körüljárni a fogalmakat korábbi tanulmányaik, ismereteik alapján, majd azokat osztályszinten összesítve fogalmazzák meg. Ellenőrzésként interneten keressék meg a három fogalom meghatározását. Irányított közös beszélgetés során ismerjék fel a tudomány–technika–társadalom fejlődésének egymásra hatását, kapcsolatát. Érveljenek az ember felelősségének fontossága mellett a tudomány, a technika és a társadalom változásainak vonatkozásában.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes